b'\n_START_ARTICLE_\nTinn sorenskriveri\n_START_PARAGRAPH_\nTinn sorenskriveri var et sorenskriveri i Telemark fylke mellom 1920 og 1937. Sorenskriveriet ble opprettet ved kongelig resolusjon 16. juli 1920 da det gikk ut av \xc3\x98vre Telemark \xc3\xb8stfjelske sorenskriveri. Embetet omfattet Tinn kommune. Ved kongelig resolusjon 21. mai 1937 ble Tinn og Heddal sorenskriverier sl\xc3\xa5tt sammen til ett; Tinn og Heddal sorenskriveri. Fra samme tid ble notarialforretningene i Tinn herred lagt til politimesteren i Rjukan._NEWLINE_Tinn og Heddal sorenskriveri skiftet navn til Tinn og Heddal tingrett i 2002.\n_START_SECTION_\nArkiv\n_START_PARAGRAPH_\nArkivet etter Tinn sorenskriveri er avlevert til Statsarkivet i Kongsberg. Arkivet har et omfang p\xc3\xa5 10 hyllemeter.\n_START_SECTION_\nKilder\n_START_PARAGRAPH_\nStatsarkivet i Kongsberg, arkivkatalog for Tinn sorenskriveri.'